Pripravovaná zmena v televíznom vysielaní prostredníctvom antény, týkajúce sa Slovenskej televízie a rozhlasu.

V utorok 22. septembra 2026 dôjde na celom území Slovenska k prechodu 3. televízneho multiplexu, ktorého súčasťou sú televízne programové služby STVR,na modernejší vysielací štandard DVB-T2. Táto zmena sa týka iba domácností, ktoré sledujú televíziu bezplatne prostredníctvom antény. 

Po uskutočnení zmeny bude treba na prijímačoch opätovne naladiť programové služby STVR. Vo väčšine prípadov postačí automatické alebo manuálne ladenie programov, novšie zariadenia (televízor a set-top box) štandard DVB-T2 podporujú, takže nebudú potrebné žiadne ďalšie kroky zo strany domácností.
 
V prípade starých prijímačov, alebo set-top boxov, ktoré nepodporujú štandard DVB-T2, bude potrebná ich výmena za modernejšie zariadenie. Preladenie odporúčame vykonať najskôr v popoludňajších hodinách 22. septembra. Samotná televízna anténa sa meniť nemusí. Divákov využívajúcich káblovú, satelitnú alebo internetovú televíziu sa netýka.
Podrobnejšie informácie a postup preladenia nájdete na stránke www.cezantenu.sk.
V prípade potreby pomoci môžete kontaktovať call centrum na telefónnom čísle:
0650 44 44 00.

